ผมหลังจากที่ขึ้นป.6มาก็เริ่มคิดมากเกี่ยวกับอนาคตตัวเองเริ่มจะคิดมสกเรื่องต่างๆ และชีวิตเริ่มมีปัญหามากขึ้น บางครั้งผมคิดถึงเรื่องชีวิตการงานในอนาคตว่ามันจะไปได้ราบรื่นมั้ยคิดจนถึงขนาดที่นอนไม่หลับบางครั้งก็ร้องออกมา ผมเริ่มหงุดหงิดง่ายเวลาเล่นเกมหรือทำอะไรไม่ได้ดั่งใจบางครั้งผมคิดว่าตัวเองเป็นภาระครอบครัวเป็นตัวถ่วงเพราะพี่ๆและคนในครอบครัวก็มีงานดีๆทำหมดแล้วเหลือแค่ผมที่เรียนอยู่ทำให้คิดมากว่าถ้าเลือกงานไม่ดีจะทำให้ครอบครัวผิดหวังและเวลาผมมองดูพวกคนดังๆหรือคนที่มีฐานะดีผมจะรู้สึกแย่มากรู้สึกถึงความอิจฉามันแทงใจผมมากที่ทำไม่ได้แบบเขา ผมเป็นคนที่เก็บกดเวลาใครว่าใครด่าผมจะเก็บมันและไม่ค่อยเถียงสู้เพราะบางสิ่งที่เขาพูดมันก็เป็นสิ่งที่ผมต้องยอมรับมันจริงๆ ถึงจะพยายามลืมมันแต่มันก็ลืมไม่ลงมันตามติดความคิดผมมากบ้างครั้งผมก็นั่งร้องคนเดียวพูดปลอบตัวเองเรื่อยๆผมรู้สึกแย่ๆมากการที่ผมต้องมานั่งทบทวนในสิ่งที่ต้องทำไปตลอดชีวิตกับและความกดดันต่างๆจนบางครั้งผมเคยคิดว่าเกิดมาทำไมถึงจะระบายให้กับเพื่อนฟังมันก็ช่วยไม่มากเพราะเมื่อมันออกไปจากหัวมันก็มีความคิดใหม่เข้าย้ำจิตใจตลอดเวลาควรทำยังไงดีครับ
สวัสดีค่ะ อาการคิดมาก วิตกกังวลเรื่องเกี่ยวกับในอนาคตบ่อยๆนั้น อาจจะเกิดขึ้นได้ในคนทั่วไป หรือคนที่ต้องเผชิญปัญหาต่างๆแบบเดียวกัน แต่ความคิดดังกล่าวนั้น ถ้าเป็นมาก วนเวียนไปมาจนทำให้ไม่สามารถใช้ชีวิตได้ตามปกติ หรือทำให้ซึมเศร้า หดหู่ หมดกำลังใจในการใช้ชีวิต ทำอะไรก็ไม่สนุก อาจจะเข้าข่าย ภาวะซึมเศร้า โรคซึมเศร้า การเปลี่ยนแปลงทางอารมณ์ไปอย่างผิดปกติได้แนะนำการพยายามหาสิ่งที่ชอบทำเพื่อเบี่ยงเบนความสนใจ ระบายความรู้สึกกับผู้ที่ไว้ใจได้ หรือเขียนระบายออกมาก็เป็นหนทางที่ดี และพยายามตั้งสติ ทำปัจจุบันให้ดีที่สุด ไม่คิดถึงทั้งอดีตและอนาคตมากเกินไปควรจะไปพบแพทย์ถ้าอาการเป็นมากขึ้นเรื่อยๆ มีผลต่อพฤติกรรมการกิน การตื่นและเข้านอน หรือทำให้ทำอะไรที่เคยชอบทำก็ไม่สนุกเลย ร้องไห้บ่อย เก็บตัวมาก มีความคิดอยากทำร้ายตนเองด้วย หากมีอาการเหล่านี้อาจเข้าข่ายโรคซึมเศร้า ที่ควรได้รับการตรวจประเมินโดยแพทย์และรับยารักษาต่อเนื่องค่ะ